JohanHeinsen/ENO huggingface dataset:
Den Nord-Cimbriske Tilskuer, 1830-05-04
Stockholmer-Bladet Medborgaren af 3die De, er confisceret og dets fremtidige Udgivelse forbuden, paa Grund af en altfor frimodig Bedømmelse af den kongl. Tale ved Rigsdagens Slutning, hvis Forfatter var gaaet ud fra den i andre constitutionelle Lande gjældende Regel, at slige Trontaler ere at betragte som de kongl. Raadgiveres Værk. Bladets ansvarlige Redacteur, Oberst Hjerta, har erklæret: at han, i det forbudne Blads Sted, vil lade udgaae et nyt.
Den Nord-Cimbriske Tilskuer, 1830-05-04
Høiesterets Advocat Hjelm har i Storthinget, andraget paa, at man ved en Adresse skulde gjøre Hs. Majest. Kongen opmærksom paa: at Norges diplomatiske Anliggender, i Overeensstemmelse med Grundloven, ikke kunne forbedres, behandles, foredrages og expederes af nogen svensk Minister, men kun af den ansvarlige norske Minister; samt at norske Consuler, naar de ogsaa tillige ere svenske, og ikke indfødte norske Borgere, skulle, særskilt fra deres Udnævnelse som svenske Consuler, udnævnes i det norske Statsraad, for at de i paakommende Til fælder, kunne drages til Ansvar som norske Embedsmænd.
Den Nord-Cimbriske Tilskuer, 1830-05-04
Jndenlandsk. Efter Cancellieskrivelse af 16de Marts maa Brand Directeuren antages berettiget til at beregne sig i Mk. for Udstædelsen af Attester for hver særskilt, Eier, naar flere have forlangt Attest under Eet, og for Udskrifter, hvor korte de end maatte være, For nogle faa Uger siden ere atter adskillige Mennesker komne til Skade i Hovedstaden og indlagte paa Frederiks Hospital. Saaledes faldt en Skibsdreng ned fra et Fartøi, og forslog Hovedet og Brystet. En Mand fik ogsaa paa samme Tid, i Slagsmaal, Hovedet forslaaet.
Den Nord-Cimbriske Tilskuer, 1830-05-04
J Politievennen har Cand. juris J. Rasmussen anket over, at Øvrigheden i Vordingborg, ved en Stranding, som skete der paa Stadens Grund i Natten til 4de De, først sørgede for at bjerge det ilanddrevne Brænde, og derimod lod tvende af Havet opskyllede, rimeligviis døde Mennesker, (hvoraf den Ene var Skipper P. Marcher af Christianshavn, ligge urørte i Gruus og Snavs, indtil om Eftermiddagen Kl. 6, da de først bleve lagte paa en Vogn, kjørte til Byen og indslængte i et derværende Sprøitehuus, i en meget ubeqvem Stilling til mulige Skindødes Redning. At forøvrigt Proprietair Hastrup erholdt Fortjenesten ved Bjergningen af Brændet og Braget, synes Hr. Rasmussen ogsaa at være en Ubillighed imod Vordingborgs mange smaae Vogn mænd, der høilig trænge til enhver Fortjeneste, de kunne faae, og vistnok vilde have kjørt for ligesaagodt Kjøb. - J samme Blad føres atter Klage over, at Voldskytten ofte blot anskyder de Hunde, som han træffet paa Kjøbenhavns Vold, og derefter roligt seer paa, at saadanne dødeligt saarede Dyr slæbe sig hen i Stadens Gader, eller ind i Husene, hvor de endnu en lang Tid, til Rædsel for de Forbigaaende, i den jammerligste Tilstand kæmpe med Døden. Et saadant Tilfælde er ogsaa indtruffen i disse Dage.
Den Nord-Cimbriske Tilskuer, 1830-05-04
Sildefiskeriet i Liimfjorden gaaer vel ikke synderlig godt overalt; men dog temmelig godt paa sine Steder. Til Løgstøer blev alene Manda gende 19de April fisket en 12,000 Ol Sild, og til Aalborg var vel den 23de f. M. kommen 5 a 6,000 Ol. Priserne ere usædvanlig høie; de begyndte med 2 Mk. a 2 Mk. 4 s., og staae nu i 26 a 28 s. Til Ribe har Fiskeriet hidtil været daarligt; dog lader det i de sidste Dage til at ville blive noget bedre.
Den Nord-Cimbriske Tilskuer, 1830-05-04
Ogsaa fra Hjørring klages over, at Stormen i Natten til 4de f. M. har anrettet endeel Skade der paa Kysten. J Thornby blev en liden Jag næsten ødelagt; i Løkken en Galease, og ved Grønhøi en Jagt, hvis Skipper omkom af Kulde; thi skjøndt han blev bragt levende iland, døde han dog kort efter. Mangel paa Fartøier volder, at et stort Qvantum Korn henligger opdynget, og ikke saa hurtig kan føres over til Norge. Der fra Kysten er ellers den bedste Fart med Korn til Norge om Vinteren; men i sidste Vinter mistede man denne Fordeel Practiserende Læge Hr. Jensen i Hasle paa Bornholm bekjendtgiør, at den i Hasle grasserende smitsomme Sygdom nu var ophørt der siden 1ste Marts. "Skjøndt Rygtet gaaer tilføier han - "at den grasserende typhøse Sygdom nu skal være kommen til Nyker og Knudsker Sogne, saa tør jeg dog sige, at den vist ikke vil blive saa farlig eller langvarig, da Koldfeberen nok vil, som i nogle Aar, spille sin sædvanlige Rolle." Lægen slutter sin Bekjendtgjørelse saaledes: "At jeg har nygtet og virket til Vel for Mange, ville sikkert mine høie Foresatte tage i Betragtning til mit Vel Af det Reiersenske Fonds offentlige aflagte Regnskab for 1829 erfares, at deraf er gjort Forskud og Laan til: Richter & Bechmann 500 Rbd. til Anskaffelse af nogle nyopfundne Maskiner til Fortepianoers bedre Indretning; Mekanikus Winstrup 800 Rbd. til Fuldførelsen af en Høitryks Dampmaskine; Bogtrykker Thiele 4000 Rbd. til en hoffmannsk Bogtrykkerpresse; Fabriqueur Lunde 400 Rbd. til at fremme den af ham begyndte Vitriolfabrication; Frænkel 600 Rbd. til hans Tabetfabrication; Guldsmedene Dalhoff og Fielsted 900 Rbd. til deres Næringsveies Udvidelse; Kattuntrykker, Schleisner i Lyngbye 2000 Rbd. til et fuldstændigt Glandslærredsfabriks Anlæg; til Jndretning af Tegneskole for Haandværksklassen i Slagelse 200 Rbd.; for Forelæsninger i Helsingøer over Physik, og Chemie 200 Rbd. &c. &c. Fondens Hovedcapital var den 31te Decbr. 1829 circa 421,000 Rbd.
Den Nord-Cimbriske Tilskuer, 1830-05-04
Hs. Majestæt Kongen har allernaadigst forundt Bladet den cimbriske Jagttager" Forsendelsesret med Posterne overalt i Danmark og Hertugdømmene.
Den Nord-Cimbriske Tilskuer, 1830-05-04
For Phrænologiens Venner vil det være behageligt at erfare, at vor virksomme og lærde Landsmand, Dr. Ottos Bestræbelser for denne Videnskabs Udbredelse i Naboriget, har begyndt at tildrage sig en hæderlig Opmærksomhed. Saaledes er for nylig den kongl Overdirecteur i Stockholm, Prof. og Ridder Schwartz, med største Jnteresse, bleven en ivrig Tilhænger af denne geniale Lære. Schwartz har hidsendt et af ham udkastet Hoved, hvorpaa Organerne med Farver ere afdeelte, og som ogsaa synes at bidrage til at gjøre det Hele fatteligere.
Den Nord-Cimbriske Tilskuer, 1830-05-04
Dr. med. Goldbek, i Altona, har oprettet et Jnstitut for at helbrede døvstumme Børn, og har beviisliggjort, at døvstum fødte Børn fuldkommen kan erholde deres Sandsers Brug. Han imodtager Børn fra 2 til 8 Aars Alder, og antager den fornødne Tid til deres Helbredelse at være 3 Aar, imod en aarlig Betaling af 200 Rdlr. slesv. holst. Courant. Han helbreder tillge døve, stumme, sindsvage og andre med lignende Sygdomme behæftede Børn. Hr. Consistorialraad Tage Christian Mullers Udvikling af den christelige Religions Troeslærdomme" (udkommet i Odense 1829) er i Dansk Litteraturtidende anmeldt med udmærket Roes for den alvorlige Sandhedskjerlighed, hvormed det erskrevet og Hr. Forfatterens inderlige Omsorg for at lede sine Medmennesker til Sandhedens Erkjendelse. - Saa gjerne man imidlertid istemmer Recensen. tens Haab, at dette Skrivt vil give et godt Bidrag, til at gjøre Ende paa Striden om Rationalisme og Supernaturalisme, saa sælsomt maa det forekomme, her at see den tillagt slige Epitheta som forfængelig, uforstandig, daarlig, foragtelig, urimelig, intetsigende" og til Beviis for denne anført at hiin Strid betyder omtrent lige saameget som om man vilde skrive og stride om, hvad der var bedst, at være blind paa det høire Øie, eller at være blind paa det venstre Øie, eller ogsaa, om det var bedst at være halt paa det venstre eller paa det høire Been." Halter denne Lignelse ikke maa man høilig beklage de mange høilærde og retskafne Mænd af begge Partier, som da have anvendt deres bedste Tid og Kraft paa at skrive hen i Taaget.
Den Nord-Cimbriske Tilskuer, 1830-05-04
Hr. H Bjerregaard har i Randers Avis No. 64 under Rubriken "Jndsendt, bekjendtgjort Følgende: Da den sædvanlige Linnetvaskning ved Guidning med Hænderne hører i en Huusholdning blandt de strengeste og ubehageligste qvindelige Arbeider, saa var det at vente, at i en Tidsalder som vor, hvor den menneskelige Aand saa rastløs og heldigen sysselsætter sig med Alt, hvad der kan gjøre de menneskelige Arbeider lettere, og derhos bringe dem til den mueligste Fuldkommenhed, vilde hiint Arbeide heller ikke unddrage sig Opmærksomheden. Ogsaa har Hr. Prof. Ursin i sit Magazin for Kunstnere og Haandværkere 4 B. 4 Hefte 1829 bragt en Vaskemaskine i Erindring, der synes aldeles at svare til sin Hensigt. De to af Hr. Snedker Wistoft ved Vischum og her hos mig forfærdigede Exemplarer af samme have ved Brugen godtgjort, at der ved en saadan Maskine, der i det hele kommer paa 8, 9 Rbdlr., og kunde af uformuende Familier anskaffes i Forening, spares mere end det Dobbelte baade af Tid, Arbeide og Sæbe. Saaledes vasker et Par Piger paa denne Maade 10-12 Natskjorter eller 60 70 Alen Linnet i et Qvarteerstid, uden enten at faae deres Hænder brændte eller Huden af samme. Ogsaa kan det vadskede Tøis Afskylling saare nemt udføres ved Maskinen, der endelig ogsaa yder den Fordeel, at Tøiet slides langt mindre. Ved Nessummerzyl har Havet opskyllet en Pose, hvori var, blandt andre Papirer, et Connossement, undertegnet i Husum den 1ste April af Skpr. Hansen, førende Skibet Brouv Margarethe, afladet fra Husum til Amsterdam med Bønner og Sæd.
Den Nord-Cimbriske Tilskuer, 1830-05-04
Jfølge den for nylig med Collegialtidende fulgte General-Tabel over Copulerede, Fødte og Døde i Danmark (Samsøe, hvorfra Beretningen endnu fattedes, undtagen) fra 1ste Jan. til 31te Dec. 1829, udgjør de Copuleredes Antal 10,073, de Fødtes 37,808, hvoriblandt 3165 udenfor Ægteskab og 1519 Dødfødte; de Dødes (Dødfødte iberegnede) 37, 107, altsaa for hele Danmark kun 701 flere Fødte end Døde. - Det største Antal af uægte Fødsler, har fundet Sted i Kbhavn, hvor Forholdet imellem de uægte og ægte er omtrent som 1 til 4 1/2 og derefter i Fyens Stift, hvor det er som 1 til 7 1/4. J Aalborg Stift har det været som 1 til 10 1/2; i Aarhuus Stift som 1 til 12 1/4, i Viborg Stift, som 1 til 12 1/2 og i Ribe Stift som 1 til 187/8. Paa Øerne har i det Hele en ualmindelig Dødelighed fundet Sted. J Lollands-Falsters Stift har saaledes de Fødtes Antal været 1,946, de Dødes derimod 3,068, i Kjøbenhavn var Fødslernes Antal 3,460; Dødsfaldenes 3,891, paa Langeland 436 imod 679, altsaa 56 pCt. over Antallet af de Fødte. J Nørre Jylland har Mortaliteten i det Hele været langt ringere, end paa Øerne. - Ogsaa de fremmede Religionsbekjendere ere indbefattede under det almindelige Antal. Af Mosalter vare copulerede 10 Par, 77 Jndivider fødte og 68 døde.
Den Nord-Cimbriske Tilskuer, 1830-05-04
Kjøbenhavns Børs den 23 April. Cours. Hamb. 2 M. - a vista 209. Spec. 209. Specier solgtes til 2 Rbd. 8 1/2 s. Bank-Disconto 4 pCt. Norske Speciessedler pr. 100 Sp. 152 Rbd. Sedler. Svenske Sedler pr. Rdl. Rigsgjæld, 49 a 49 1/4 Rbs. Tegn. 4 pCt. Kongl. Oblig. 97 3 97 1/4 Rbd. Sdl. 93 i Banco. Nationalb-Oblig 4. Febr. 1820 102 1/2 3 103 Rbd. r. S. 107 1/2 i Sd.). Elskeren og Drankeren.
Den Nord-Cimbriske Tilskuer, 1830-05-04
(Efter det Engelske.) Elskeren (med sin Kjærestes Portrait i Haanden). O! Lad mig smaae Himlens største Lykke: Et Kys paa dine Rosenlæder trykke. Drankeren (med sit Glas i Haanden). Druesaft, og kun en Flaske til, Og gaae Du kun og kys saa hvad Du vil Avertissement.
Den Nord-Cimbriske Tilskuer, 1830-05-04
Undertegnede agter underhaanden at sælge en Vippe-Mølle, beliggende i Sennels Bye, med dertil hørende 10 Lispunds Langjern og hele Tilbehør. Hans Smed i Sennels Trykket, redigeres og udgives i Thisted af J. C. Lund.
Den Nord-Cimbriske Tilskuer, 1830-05-07
Fredagen. den 7de Mai. Ao. 1830. Den No. 37. Nord-Limbriske Tilskuer. eller Thisted. Amts kgl. allernaadigst privilegerede. AvertissementsTidende. Forsendes med Brevposten, overalt i Danmark. Fredagen. der 182 Maj.
Den Nord-Cimbriske Tilskuer, 1830-05-07
Udenlandsk.
Den Nord-Cimbriske Tilskuer, 1830-05-07
J Ancona løb den 10de April det Rygte, at Deyen af Algier, forskrækket over de store Udrustninger den franske Regjering foretager, har erklæret sig villig til at give den forlangte Fyldeste gjørelse; men dette behøver vel Bekræftelse. Et andet høist usandsynligt Rygte siger at den franske Regjering skal have gjort Lord Cochrane Tilbud om at medvirke til Expeditionen i Algier.
Den Nord-Cimbriske Tilskuer, 1830-05-07
Frankerig. Der skrives fra Paris, at Dagen, der er bestemt til den store afrikanske Expeditions Afseiling, paa hvilken Pariserne fortælle os: at hele Christenheden seer med Forventning, var bestemt til den 5te Mai; Alt er beregnet paa, at hvis intet Uheld indtræffer, saa vil kun Armeen behøve 32 Timer efter at den er ankommen paa Høiden, hvor den vil landsætte, forat den kan være paa fast Grund. Gazetten beregner allerede, at med de 1500 Jldsvælg, som man vil fratage Piraterne, skal en stor Deel af Krigsomkostningerne dækkes, hvis ikke Deyen selv kommer og beder ydmygst at Grev Bourmont vil modtage alle hans Skatte. Courier frangais siger: Hr. Bourmont har erholdt alt hvad han kunde ønske: han er Krigsminister og Hærfører i een Person, Krigsministeren vil altsaa let kunne være tilfreds med Hærforeren, og skulle ikke Lykken begunstige dennes Foretagender, saa vil Krigsministeren udnævne en Commission for at undersøge Hiins Foretagender, see det er meget beqvemt, Til Toulon er et herligt Krigsdampskib paa 14 fiirogtyve pundinge Caronader ankommen fra Rochefort, dette skal ogsaa slutte sig til Expeditionen.
Den Nord-Cimbriske Tilskuer, 1830-05-07
Portugal. Fra Lissabon skrives under 3die April, at den nordamerikanske Gesandt føier Anstalter til at forlade Riget. Den miguellistiske Regjerings Mistroe til Tropperne tager bestandig Alt mere og meere til, ligesom ogsaa de Militaires Stilling bestandig bliver slemmere og slemmere: Soldaterne ere næsten tvungne til at beile, og Officererne maae sælge Alt, for at forskaffe sig Livets nødtørftige Ophold, i alle Kaserner vare i de sidste Dage Proclamationer udbredte i den unge Dronnings Navn, og man har befalet Garnisonstropperne, at de paa Donna Marias Geburtsdag ikke maatte forlade Kasernen. Flere Oberster have ved lange Taler formanet deres Regimenter til Troskab, og Obersten af det 4de Jægerregiment yttrede ganske naiv, at han ønskede, hvis en Revolution skulle udbryde, at hans Regiment ikke skulle gjøre Begyndelsen. Jngen af Soldaterne maae bære Gevæhr udenfor Tjenesteen; naar de komme fra Vagt, blive Gevæhrerne strax tagne fra dem og forvarede - Alt forkynder Udbrudet af en ny og voldsom Crisis. Ministrenes Conferentser fordobles, alle Generalgouverneurer. ere sammenkaldte til Møde i Lissabon; et Decret befaler militaire Commissioners Oprettelse i Provindserne, for strax at kunne dømme hvem der gribes med Vaaben i Hænderne og capunere ham. Afskummet Telles Jorda er bleven Gouverneur i Lissabon. Et Skib skal afgaae til Jndien med et stort Antal saakaldet Forbrydere. Flere uskyldige Offere for politiske Forbrydelser, blive sammenlænkede med Tyve og Mordere, og slæbte af Tyranens nedrige Bødler gjennem Gaderne, saaledes blandt Andre nylig en Præst i Ornat, og en Søeofficeer med Christus-Ordenen paa Brystet. Hvad der er det Bedste af det Hele, er at Oberst J. Campbell er ankommen til Lissabon for at forkynde Don Miguel fra den brittiske Regjering, at da Engeland ikke kan bringe ham til at afstaae fra sine Anskuelser, saa havde det nu bestemt sig til at anerkjende Donna Maria som Portugals Dronning. Terceira er i en saa ypperlig Forsvarstilstand, at Don Miguel ikke med sin hele Magt kunne indtage den; den 15de Marts stege det nye Regentskabs Medlemmer i Land under Folkets Jubel; man taler om, at derfra skal sendes en Expedition til Øerne St. Miguel og Madeira.
Den Nord-Cimbriske Tilskuer, 1830-05-07
Jndenlandsk. Syv Candidater havde meldt sig til Examenchemico pharmacevticum, hvis practiske Prøve foretoges fra den 14de til 18de f. M., og theoretiske den 22de og 23de. Fire Candidater: Barthold, Bering (fra Thisted Apothek), Seidelin og Schønberg erholdte Caracteren Laudabilis; Reddelien og Kiærulff Caracteren, hand illand; og Harder Caracteren non cont.
Den Nord-Cimbriske Tilskuer, 1830-05-07
Efter Forlydende vil Sjællands nyligt beskikkede Biskop blive ordineret i Pintsedagen af Biskoppen over Laalands og Falsters Stift.
Den Nord-Cimbriske Tilskuer, 1830-05-07
J Ugen fra 17de til 24de April ere i Kjøbenh. døde 35 Personer flere, end der ere fødte.
Den Nord-Cimbriske Tilskuer, 1830-05-07
Sidste Flyttedag indtraf i Kbhavn den Pudseerlighed, at en Mand, der er bekjendt for at være overordentlig distrait, flyttede ind i de Værelser, en ganske anden Mand fra Landet ved en god Ven havde ladet leie. Efterat han alt havde faaet sit Chatol, sine Kufferter og flere Effecter derop - man tilføier endog, at han alt havde ladet sit Frokostbord dække – kom den virkelige Leier og vilde ind De mundhuggedes længe; den Ene kunde ikke blive klog paa den Anden, og Enken, der havde leiet Logiet bort, kjendte som sagt ikke Leieren. Omsidder kom han sig af sin Adspredelse, huskede sig om, at han havde leiet i en heel anden Gade, bad mange Gange om Forladelse, og flyttede paany sit Chatol og sine Kufferter.
Den Nord-Cimbriske Tilskuer, 1830-05-07
Veile Avis fortæller: at en Afdeling af det kgl. Theatersmedlemmer skal i Sommer have isinde at gjæste Aarhuus. Man nævner deriblandt Dhrr. Dr. Ryge, Frydendahl, Rosenkilde, Winsløv og flere.
Den Nord-Cimbriske Tilskuer, 1830-05-07
Befordringer og Afgang. Under det danske Cancellie: Den 21de April er residerende Capellan for Brage, Emb og Serritzlev Menigheder i Aalborg Stift, J. Aabel, beskikket til Sognepræst for Vadum Menighed i samme Stift; ordineret Cateche- og første Lærer ved Borgerskolen i Skanderborg, P. Laurberg, til Sognepræst i Nykjøbing paa Morsøe og for Lodderup og Elsøe Menigheder i Aalborg Stift. Ordineret Catechet og første Lærer ved Borgerskolen i Stege, A. Tønnesen, til Sognepræst for Femøe Menigheder under Lollands-Falsters Stift.
Den Nord-Cimbriske Tilskuer, 1830-05-07
Under Admiralitets- og Commissariats=Collegiet: Den 6te Marts, Generaleonsul i Tunis, Captain Falbe Ridder, udnævnt til Generalkrigscommissair, med Rang i Rangforordningens 3die Klasse No. 8.
Den Nord-Cimbriske Tilskuer, 1830-05-07
Døde. Kjøbenhavn: Kongl. Over-Skibsbygmester og Dannebrogsmand L. J. Fugelsang, 72 Aar. Kammerraad og Renteskriver Jantsen. Captain og Portcontrolleur Tov. Enkemad. Sophie Charlotte A. Bondo, fød Bertelsen, 85 Aar. Rebecca Jtaliender, fød Moresco, 68. Førslev Præstegaard, Pastor Chr. Garde, 69. Frede rykkes, redigeres og udgives i Thisted af J. S. Lund. riksborg: Johan Fr. v. Schmidten, 68 Aar. Tranekjær: Hartvig Jens Laurentius Fabricius, 32. Lemvig; Mad. Sophie Dorothea Andrup, fød Bræmer, 61 Aar.
Den Nord-Cimbriske Tilskuer, 1830-05-07
Kjøbenhavns Børs, den 27. April. Cours. Hamb. 2 M. - a vista 209. Spec. 209. Specier solgtes til 2 Rbd. 8 1/2 s. Bank-Disconto 4 pCt. Norske Speciessedler pr. 100 Sp. 1525 a 153 Rbd. Sedlr. Svenske Sedl. pr. Rdl. Rigsg. 49 Rbs. Tegn. 4 pCt. Kongl. Obligationer 97 Rbd. Sedler 93 i Banco. Nationalb-Oblig. 4. Febr. 1820, 102 1/2 a 103 Rbd. r. S. 107 1/2 i Sd.).
Den Nord-Cimbriske Tilskuer, 1830-05-07
Ved Tallotteriets 1328de )
Den Nord-Cimbriske Tilskuer, 1830-05-07
Trætning i Kbhavn udkom, 25. 28. 87. 3. 73.
Den Nord-Cimbriske Tilskuer, 1830-05-07
Avertissements. Mandagen den 17de Mai förstkommende og om fornödentgjøres den 19de næstefter, lader Hr. Pastor Nyeboe formedelst Bortflyttelse, ved Auction i Tæbring. Præstegaard bortsælge endeel Ud- og Indboe bestaaende af Heste, Køer, Ungnöder, Vogne, Plouge, Harver, samt øvrige Gaards- og Avlsredskaber, saa og Sölv, Kobber, Messing, Tin og Jernfang, Meubler, bestaaende af Borde, Stole, Speile, Sophaer, m. m.; og endelig 6 Stkr. Kakkelovne, deels Vindovne og deels Bielæggere, efter de Conditioner som paa Auctionsstedet bliver bekjendtgjorte. Auctionen begynder hver Dags Formiddag, Kl. 9 præcise. Nyekjøbing, den 5. Mai 1830. Rummelhoff.
Den Nord-Cimbriske Tilskuer, 1830-05-07
Undertegnede, der for nylig som Handlende, har etableret en Boutik her i Byen, i Wagters Gaard paa det saakaldte Kringeltorv, anbefaler sig herved ved Udsalg af Specerie- og Farvevahre, samt af Kjøbenhavns Kornbrændeviin, dito PunschExtract, Rom, Øl, Viinædike m. m.; og skal billigste Priis og reel Behandling stedse være mit Formaal. Thisted den 6te Mai 1830. P. C. Hundahl.
Den Nord-Cimbriske Tilskuer, 1830-05-07
En lysebruun Spanskrørs Stok med Knap af Kokkusnødskal, er bortkommen for Eieren; Finderen loves en Douceur af 3 Rbmk. Sølv. Bogtrykkeriet anviser. os bekommes hos Citroner P. Hundahl Tiætil Thisted Amts Avertissements-Tidende eller den Rord; Cimbriske Tilskuer. Ao. 1830.
Den Nord-Cimbriske Tilskuer, 1830-05-07
Fredagen den 7de Mai. No. 37.
Den Nord-Cimbriske Tilskuer, 1830-05-07
Blandinger. Marquis Chaves, hvis pludselige Død forleden i Lissabon strax vakte Mistanke, har, som man af nedenstaaende Kjendsgierninger vil see været et beklagelsesværdigt Offer for et Uhyre af en Qvinde. Marquien, forfærdelig riig, men af nyere Adel, ønskede at forbinde sig med en gammel og berømt Slægt. Man foreslog ham et Partie med Marquis Penalvas Datter, hvis Slægt var ligesaa gammel, som hans FormuesOmstændigheder slette. Den ny, stolte og ærgerrige Marquise de Chaves vidste snart at tilvende sig et farligt Herredømme over sin svage Gemal. Efter Tilbagekomsten til sit Fædreneland i Aaret 1828, var en Orden den hele Belønning for Marquiens Krigsbedrifter. Marquisen, høilig krænket over en saa knap Afspisning, besluttede at sætte sig i Besiddelse af sin Gemal hele Formue og begyndte med at spille ham en, i Den Miguels Navn udstædt, falsk Ordre i Hænderne, til foreløbigt ikke at forlade sit Pallads. Skjøndt i høi Grad forundret over en saadan Ordre, ærede Marquien den dog, og lukkede sig, ikke uden bittre Taarer, inde i sine Værelser. Nedbøiet af Kummer, tabte han her ganske den Smule Forstand, han havde tilbage. Dette Øieblik havde hans arglistige Gemalinde kun ventet paa, for at faae ham til at underskrive et Testament, hvori hun indsattes til hans eneste Arving og til Formynderske for en naturlig Datter, Marquien havde, at og som var bleven legitimeret af Den Miguel. sit Efter at dette første Skridt var gjort, tøvede Marquisen ikke med, ved en ny falsk Ordre at forvise sin Gemal ganske fra Hovedstaden, med Tilføiende: at han ikke uden kgl. Tilladelse maatte forlade sine Godser. For den Ulykkelige var dette et nyt Tordenslag; men han adlød, og for- og lod Lissabon. Da han imidlertid netop afreiste paa Enkedronningens Dødsdag, og Don Miguel, til hvem han altid havde fri Adgang, savnede ham ved Condulations-Couren, hvorover han udrykke sin Forundring til Vizcondesa Canellas, erfoer han med Forhauselse af hende Marquiens Afreise og de i hans Navn smeddede Ordrer. Jndenrigsministeren og Politie-Jntendanten bleve strax adspurgte, og Courerer afsendte efter den Ulykkelige, der nu, tilligemed sin hykkelske Gemalinde, førtes tilbage til Lissabon. Jmidlertid begyndte Chaves at fatte Mistanke, og Dagen efter sin Ankomst til Hovedstaden gik han ud, under Foregivende af en Spadseretour; men begav sig hen til en gammel Ven, hos hvem han opsatte et nyt Testament, hvori han erklærede det forrige for ugyldigt, indsatte sin Datter til eeneste Arving, Vizconde de Canellas til hendes Formynder, og efterlod sin Gemalinde i Andet, end det, som hun havde medbragt, altsaa Jntet. Faa Dage derefter døer Marquien under hæftige Convulsioner. Enken sammenkaldte strax sine Slægtninge og Venner, for at meddele dem Jndholden af Testamentet; men hvor blev hun ikke som lynslagen. da hendes afdøde Gemal Ven fremkom med det senere, alene gyldige Testament, og fordrede den ufortøvede Fuldbyrdelse af de deri indeholdende Bestemmelser. Marquisen er siden reist paa Landet, for at skjule sig og sine Samvittighedsnag for Verdens Øine.
Den Nord-Cimbriske Tilskuer, 1830-05-07
J Bourganeuf tildrog sig under et Marked, som holdtes sammesteds den 18de Marts, et saa sæl samt Tilfælde, at man er forlegen for at udfinde Aarsagen dertil. J et og samme Øieblik løsrev sig nemlig alt paa Markedet værende Qvæg, ligesom greben af en Slags afsindig svimmelhed, der vedvarede en halv Timestid. Over 40 Mennesker bleve meere eller mindre farligt saarede i den derved opstandne forfærdelige Hurlumhei.